|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| PATVIRTINTA  Lopšelio-darželio „Atžalynas“ direktoriaus  2013 m. gruodžio 16 d. įsakymu Nr. V1-24  **KLAIPĖDOS LOPŠELIO-DARŽELIO „ATŽALYNAS”**  **KORUPCIJOS PREVENCIJOS TVARKOS APRAŠAS**  **I. BENDROSIOS NUOSTATOS**  1. Lopšelio-darželio „Atžalynas“ korupcijos prevencijos tvarkos aprašas (toliau – aprašas) reglamentuoja korupcijos prevencijos priemones, korupcijos prevencijos proceso organizavimą, korupcijos prevencijos priemonių įgyvendinimo koordinavimą bei kontrolę.  2. Apraše vartojama sąvoka:  **Korupcijos pasireiškimo tikimybė** - prielaida, kad lopšelyje-darželyje „Atžalynas“, įgyvendinant jai nustatytus uždavinius, gali kilti pavojus pasireikšti korupcijai padarant korupcinio pobūdžio nusikalstamas ir kitas su korupcija susijusias veikas.  **II. KORUPCIJOS PREVENCIJOS PRIEMONĖS**  3. Lopšelio-darželio „Atžalynas“ korupcijos prevencijos priemonės yra šios:  3.1. veiklos sričių, kuriose yra didelė korupcijos pasireiškimo tikimybė, nustatymas, analizė ir vertinimas;  3.2. korupcijos prevencijos programos ir jos įgyvendinimo priemonių plano sudarymas, vykdymo koordinavimas ir kontrolė;  3.3. informacijos apie asmenis, įgaliotus vykdyti korupcijos prevenciją ir jos kontrolę;  3.4. visuomenės informavimas.  **III. KORUPCIJOS PREVENCIJOS PROCESO ORGANIZAVIMAS**  4. Lopšelyje-darželyje „Atžalynas“ asmenys, įgalioti vykdyti korupcijos prevenciją ir jos kontrolę koordinuoja ir kontroliuoja korupcijos prevencijos priemonių įgyvendinimą lopšelyje-darželyje.  **IV. VEIKLOS SRIČIŲ, KURIOSE YRA DIDELĖ KORUPCIJOS PASIREIŠKIMO TIKIMYBĖ, ANALIZĖ IR VERTINIMAS**  5. Siekiant užtikrinti efektyvią korupcijos prevenciją, lopšelyje-darželyje „Atžalynas“  atliekama veiklos sričių, kuriose yra didelė korupcijos pasireiškimo tikimybė, analizė ir vertinimas:  5.1. viešųjų pirkimų organizavimas lopšelyje-darželyje;  5.2. efektyvus lopšelio-darželio biudžeto naudojimas;  5.3. lopšelio-darželio vidaus audito organizavimas;  5.4. vaikų mitybos organizavimas;  5.5. vaikų priėmimo į lopšelį-darželį organizavimas.  6. Lopšelio-darželio „Atžalynas“ asmenys, įgalioti vykdyti korupcijos prevenciją ir jos kontrolę, pateikia direktoriui pasiūlymus, vadovaudamiesi korupcijos pasireiškimo tikimybės nustatymo kriterijais, parengia priemonių planą veiklos sritims atlikti analizę ir įvertinti  iki einamųjų metų pabaigos.  7. Veiklos sričių, kuriose egzistuoja tikimybė korupcijos apraiškoms priemonių planas pristatomas lopšelio-darželio „Atžalynas“ tarybai. Tarybai pritarus rekomenduojamos veiklos sritys gali būti įtrauktos į priemonių planą.  8. Veiklos analizė ir vertinimas atliekami kiekvienų metų IV ketvirtį.  9. Veiklos analizę ir vertinimą lopšelyje-darželyje „Atžalynas“ atlieka asmenys,  įgalioti vykdyti korupcijos prevenciją ir jos kontrolę.  10. Įgalioti asmenys pateikia lopšelio-darželio veiklos sričių, kuriose egzistuoja didelė korupcijos pasireiškimo tikimybė, nustatymo ir vertinimo aprašymus lopšelio-darželio direktoriui, kuris ne vėliau kaip per mėnesį priima sprendimus, dėl pateiktos informacijos bei siūlymų įgyvendinimo.  11. Lopšelio-darželio „Atžalynas“ direktorius išvadas apie veiklos sritis, kuriose egzistuoja didelė korupcijos pasireiškimo tikimybė, pateikia lopšelio-darželio tarybai.  **V. ANTIKORUPCIJOS PREVENCIJOS  PROGRAMOS, JOS ĮGYVENDINIMO PRIEMONIŲ PLANO SUDARYMAS, VYKDYMO KOORDINAVIMAS IR KONTROLĖ**  12. Korupcijos prevencijos programos priemonių planai  derinami lopšelio-darželio taryboje, jai pritarus, lopšelio-darželio direktorius patvirtina.  13. Korupcijos prevencijos programos priemonių vykdytojai kiekvienais metais iki sausio 1 dienos pateikia analizę už programos priemonių įgyvendinimo organizavimą ir kontrolę atsakingiems asmenims.  14. Lopšelio-darželio asmenys, įgalioti vykdyti korupcijos prevenciją ir jos kontrolę,  apibendrina informaciją apie priemonių įgyvendinimą ir  kiekvienais metais iki vasario 1 d. teikia išvadą lopšelio-darželio tarybai.  15. Korupcijos prevencijos programos priemonių planas ir analizė skelbiami lopšelio-darželio „Atžalynas“  tinklapyje  [www.atzalynasld.lt](http://www.atzalynasld.lt).  **VI. INFORMACIJA APIE ASMENIS, ĮGALIOTUS VYKDYTI KORUPCIJOS PREVENCIJOS PROGRAMĄ**  16. Informaciją apie asmenis įgaliotus vykdyti korupcijos prevencijos programą ir jos priemones, teikia korupcijos prevencijos įstatymo 9 straipsnyje nurodytais pagrindais.  **VII. BAIGIAMOSIOS NUOSTATOS**  17. Šio aprašo nuostatas įgyvendina lopšelio-darželio „Atžalynas“ darbuotojai.  18. Šio aprašo nuostatų įgyvendinimą koordinuoja ir kontroliuoja lopšelio-darželio „Atžalynas“ direktorius.  PATVIRTINTA  Lopšelio-darželio „Atžalynas” direktoriaus  2013 m. gruodžio 16 d. įsakymu Nr. V1-24  1 priedas  **KLAIPĖDOS LOPŠELIO-DARŽELIO „ATŽALYNAS“ 2014-2016 METŲ KORUPCIJOS PREVENCIJOS PROGRAMA**  **I.   BENDROSIOS  NUOSTATOS**  1. Klaipėdos vaikų lopšelio-darželio „Atžalynas“ 2014-2016 metų korupcijos prevencijos programa (toliau - Programa) parengta vadovaujantis Lietuvos Respublikos korupcijos prevencijos įstatymu (Žin., 2002, Nr. 57-2297, Žin., 2011, Nr. 81-3962), Lietuvos Respublikos nacionaline kovos su korupcija programa, patvirtinta Lietuvos Respublikos Seimo 2011 m. birželio 16 d. nutarimu Nr. IX-1457 (Žin., 2002, Nr. 10-355, Žin., 2011, Nr. 77-3727), Padalinių ir asmenų, valstybės ar savivaldybių įstaigose vykdančių korupcijos prevenciją ir kontrolę, veiklos ir bendradarbiavimo taisyklėmis, patvirtintomis Lietuvos Respublikos Vyriausybės 2004 m. gegužės 19 d. nutarimu Nr. 607 (Žin., 2004, Nr. 83-3015), Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 „Dėl Valstybės ir savivaldybės įstaigų veiklos sričių, kuriuose egzistuoja didelė korupcijos pasireiškimo tikimybė, nustatymo rekomendacijų patvirtinimo“ (Žin., 2011, Nr. 60-2877)  2. Lopšelio-darželio „Atžalynas“ 2014-2016 metų kovos su korupcija programa (toliau -Programa) yra korupcijos prevencijos priemonė, skirta korupcijos prevencijai ir korupcijos pasireiškimo galimybėms mažinti lopšelyje-darželyje.  3. Programos paskirtis - užtikrinti ilgalaikę, veiksmingą ir kryptingą korupcijos prevencijos kontrolę įstaigoje. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešesnę lopšelio-darželio darbuotojų veiklą.  4. Programos strateginės kryptys - korupcijos prevencija ir antikorupcinis švietimas ir informavimas.  5. Programa grindžiama korupcijos prevencija, visuomenės ir lopšelio-darželio „Atžalynas“ darbuotojų antikorupciniu švietimu ir mokymu, siekiant kompleksiškai šalinti šio neigiamo socialinio reiškinio priežastis ir sąlygas.  **II.     VEIKLOS SITUACIJOS ANALIZĖ ANTIKORUPCINIU POŽIŪRIU**  6.  Lopšelio-darželio „Atžalynas“ veiklos situacijos analizė atliekama, vadovaujantis  strateginio planavimo aplinkos analizės principais ir apima išorinių ir vidinių veiksnių, grėsmių ir galimybių analizę.  7.  Įvertinus aukščiau pateiktus veiksnius, lopšelyje-darželyje korupcija galima šiose veiklos srityse:  7.1. formuojant lopšelio-darželio darbuotojų personalą;  7.2. organizuojant ir vykdant viešųjų pirkimų procedūras;  7.3. priimant vaikus į lopšelį-darželį;  7.4. organizuojant vaikų maitinimą lopšelyje-darželyje.  **III. PROGRAMOS TIKSLAI IR UŽDAVINIAI**  8. Programos tikslai yra:  8.1. atskleisti ir šalinti priežastis bei prielaidas korupcijai lopšelyje-darželyje  atsirasti ir plisti, užkirsti kelią korupcijos atsiradimui, pašalinti veiklos sričių spragas, dėl kurių gali atsirasti sąlygos korupcijai.  8.2. sukurti ir įgyvendinti veiksmingą ilgalaikių antikorupcinių  priemonių sistemą, skatinančią plėtoti ryšius tarp administracijos, darbuotojų, šeimų, šalinti priežastis pasinaudoti tarnybine padėtimi;  8.3. plėtoti antikorupcinę kultūrą, siekiant padidinti visuomenės pasitikėjimą ugdymo įstaiga;  9. Korupcijos prevencijos uždaviniai yra:  9.1. užtikrinti efektyvų numatytų priemonių įgyvendinimą;  9.2. nustatyti veiklos sritis, kuriose yra korupcijos pasireiškimo tikimybė;  9.3. antikorupciniu požiūriu vertinti lopšelio-darželio „Atžalynas“ įsakymus ir sprendimus;  9.4.  įtraukti į korupcijos prevenciją visuomenę ir žiniasklaidą;  9.5.  stiprinti bendradarbiavimą su korupcijos prevenciją vykdančiomis institucijomis;  9.6.  viešai skelbti informaciją apie korupcijos prevencijos veiksmus ir jų rezultatus.  **IV.  PROGRAMOS TIKSLŲ IR UŽDAVINIŲ VERTINIMO KRITERIJAI**  10. Programos rezultatyvumas nustatomas vadovaujantis kiekybės ir kokybės rodikliais:  10.1. korupcijos pasireiškimo tikimybės nustatymu lopšelyje-darželyje „Atžalynas“;  10.2. skundų, pateiktų teismui, administracinių ginčų komisijai, skaičiaus mažėjimu;  10.3. įvykdytų ir neįvykdytų programos įgyvendinimo priemonių skaičiumi;  10.4. anoniminių ir oficialių pranešimų apie galimus korupcinio pobūdžio nusikaltimus skaičiumi ir santykiu;  10.5. specialių straipsnių spaudos leidiniuose, darbo posėdžiuose skaičiumi.  **V.  PROGRAMOS ADMINISTRAVIMAS**  11. Programai įgyvendinti sudaromas programos įgyvendinimo priemonių planas (priedas), kurio priemonių įvykdymo laikotarpis sutampa su programos įgyvendinimo pradžia ir pabaiga.  12. Programoje numatytas priemones įgyvendina lopšelio-darželio „Atžalynas“ direktorius ir programos įgyvendinimo priemonių plane nurodyti vykdytojai:  12.1. darbo grupė įgaliota vykdyti korupcijos prevenciją ir jos kontrolę yra atsakinga už korupcijos prevencijos įgyvendinimą lopšelyje-darželyje „Atžalynas”;  12.2. darbo grupė įgaliota vykdyti korupcijos prevenciją ir jos kontrolę. Pirmininkas kartą per metus, ne vėliau iki einamųjų metų gegužės 30 d. pateikia lopšelio-darželio direktoriui ataskaitą apie korupcijos prevencijos programos priemonių plano vykdymą. Ataskaita skelbiama viešai informaciniame stende.  13. Programoje numatytų priemonių įgyvendinimo koordinavimą, korupcijos prevencijos proceso organizavimą bei kontrolę reglamentuoja lopšelio-darželio „Atžalynas“ korupcijos prevencijos tvarkos aprašas.  **VI.   BAIGIAMOSIOS NUOSTATOS**  14. Ši Programa bus skelbiama lopšelio-darželio „Atžalynas“ interneto svetainėje.  15. Už šios programos įgyvendinimą paskirti asmenys, nesilaikantys šioje programoje nustatytų reikalavimų, atsako pagal galiojančius Lietuvos Respublikos teisės aktus.  PATVIRTINTA  Lopšelio-darželio „Atžalynas” direktoriaus  2013 m. gruodžio 16 d. įsakymu Nr. V1-24  2 priedas  **KLAIPĖDOS LOPŠELIO-DARŽELIO „ATŽALYNAS“  PREVENCIJOS**  **PROGRAMOS ĮGYVENDINIMO**  **2014-2016  METŲ PRIEMONIŲ PLANAS**   | **Eil. Nr.** | **Priemonės pavadinimas** | **Tikslas** | | **Įgyvendinimo vertinimo kriterijai** | **Laukiami rezultatai** | | **Vykdymo laikas** | **Vykdytojas** | | | --- | --- | --- | --- | --- | --- | --- | --- | --- | --- | | 1 | 2 | 3 | | 4 | 5 | | 6 | 7 | | | 1 | Antikorupciniu požiūriu vertinti veiklos sritis, dėl kurių gali kilti interesų konfliktas | Padėti įgyvendinti darželio veiklos tikslus, sistemingai ir visapusiškai vertinant korupcijos pasireiškimo riziką, išvengti interesų konflikto | | Įvertinti veiklos sritis,  kuriose nustatytas didelis ar vidutiniškas korupcijos rizikos skaičius | Pagerės darželio priimamų tvarkų ir taisyklių  kokybė | | Nuolat | Tvarkų ir taisyklių  projektų rengėjai | | | 2 | Skelbti informaciją apie priimamas veiklos tvarkas, taisykles ir kitus direktoriaus įsakymus darželio internetinėje svetainėje | Užtikrinti visuomenės informavimą apie dokumentų priėmimą | | Priimtų ir paskelbtų dokumentų skaičiaus santykis | Visuomenė bus informuota apie darželyje priimtus dokumentus | | Nuolat | Atsakingi asmenys už interneto svetainės tvarkymą | | | 3 | Sistemingai atnaujinti galiojančias veiklos tvarkas ir taisykles | Užtikrinti veiklos teisėtumą. Sukurtos tvarkos ir taisyklės atitinkančios teisės aktų reikalavimus | | Pakeistų tvarkų ir taisyklių skaičius | Bus išvengta neteisėtų sprendimų priėmimo | | Nuolat | Lopšelio-darželio direktorius | | | 4 | Dalyvauti savivaldybės organizuojamuose seminaruose  korupcijos prevencijos srityse | Stiprinti darželio darbuotojų korupcijos prevencijos gebėjimus | | Darbuotojų, įgijusių specializuotų žinių, skaičius, aukštesnė jų kvalifikacija | Darbuotojai  bus informuoti apie korupcijos prevencijos sistemą ir konkrečias prevencines priemones | | Pagal poreikį | Lopšelio-darželio direktorius | | | 5 | Atsiskaityti  darželio korupcijos prevencijos komisijai apie įvykdytus viešuosius pirkimus. | Užtikrinti darželio  komisijos informavimą apie vykdomus darželyje viešuosius pirkimus | | Įvykdytų viešųjų pirkimų skaičiaus santykis su viešai paskelbtų viešųjų pirkimų skaičiumi | Daugiau viešųjų pirkimų skelbimų bus teikiama viešai | | Kartą į pusmetį | Viešųjų pirkimų komisija | | | 6 | Peržiūrėti darželio darbuotojų pareiginius nuostatus  ir esant būtinybei įtraukti antikorupciniu požiūriu svarbias nuostatas, teisinės atsakomybės priemones | Nustatyti korupcijos pasireiškimo galimybę vykdant pareiginiuose nuostatuose numatytas funkcijas | | Patikslintų pareigybės aprašymų skaičius | Bus nustatyta korupcijos pasireiškimo tikimybė ir priimtos priemonės korupcijos lygiui sumažinti | | 2014 m. II ketv. 2015 m. II ketv. 2016 m. IV ketv. | Lopšelio-darželio direktorius | | | 7 | Įvertinti darželio veiklos sritis, kuriose egzistuoja  tikimybė korupcijos apraiškoms (lėšų efektyvus panaudojimas, turto apskaita, vidaus audito analizė, vaikų priėmimas į ugdymo įstaigą) | Užtikrinti darželio  korupcijos prevencijos komisijos informavimą apie vykdomas veiklos sritis | | Finasinių ataskaitų, darželio darbuotojų atlyginimų vidurkių skelbimas, vidaus audito išvadų ir vaikų priėmimo į darželį tvarkos bei sąrašų viešas skelbimas | Bus nustatyta korupcijos pasireiškimo tikimybė ir priimtos priemonės korupcijos lygiui sumažinti | | Kartą per metus ir pagal poreikį | Atsakingi asmenys už interneto svetainės tvarkymą | | | **PRIEMONĖS ADMINISTARVIMO PROCEDŪRŲ SKAIDRUMUI DIDINTI** | | | | | | | | | | | 8 | Užtikrinti, kad tėvai turėtų galimybę anoniminėse anketose pareikšti savo nuomonę apie darželyje vykdomą veiklą.  ir darbuotojų pagirtiną ar netinkamą elgesį. Sudaryti galimybę interesantams palikti žinutes ar skambinti | | Įvertinti paslaugų teikimo kokybę, išsiaiškinti trūkumus ir priežastis bei skatinti ieškoti būdų, kaip pagerinti paslaugų teikimą | Gaunamų pranešimų skaičius ir jo dinamika. Neigiamų ir teigiamų pranešimų skaičius | Gyventojai ir  tėvai  anonimiškai informuos darželį  apie jiems žinomas veikas, kurios gali būti nusikalstamo korupcinio pobūdžio | Nuolat | | | Lopšelio-darželio direktorius | | 9 | Peržiūrėti  darželio korupcijos prevencijos programos nuostatas ir atlikti jos priemonių įgyvendinimo analizę | | Išanalizuoti darželio korupcijos prevencijos programą ir prireikus pateikti pasiūlymus | Įvykdytų ir neįvykdytų korupcijos prevencijos programos įgyvendinimo priemonių skaičius | Veiksminga ir efektyvi Savivaldybės korupcijos prevencijos programa | Iki 2016 m. IV ketv. pabaigos | | | Atsakingas asmuo už darželio korupciją prevencijos ir kontrolę |   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |